Jesus-el renh-rnem ilek, “Arrantherr angka ingwerek-ingwer ayerneyel-kety menty-anem ayenh ipmenherr-arey. Arrantherran apmwarl! Arrantherran ayenh intemarl arlkareweyel, ‘Mwerr-angker mwanty mpwara Akngey-kenh rlterrk-akertel!’ Atha alakenh-anyem mpwarey-angenh arrekantherr. Athan angka Jonah-akertant ilem arrekantherr.” Anayntileyel: Ranap angkakert arrwekeleny Akngey-kenh. Arrantherr angka weth iterl-areyel. Aylperr ilkwel renh kwertnek, ingwa atherrel ra ayntenh aylperr-itwel kwen. Aylperr ilkwel renh kwertnew, ingwa atherrel ra ayntenh aylperr-itwel kwen. Akngeyel aylperr iylarnek, Jonah renh iteth-antey rlkwethirrelhiletyek aketh-warl, kwaty impalth-warl. Ikwer-penhan rap tawen ilkwewarl Nineveh-warl alhek-anem, ra apmer ikwer-areny-rnem iletyek, apmwekety angkepirretyek Akngey-warl-athek. “Ayengan Artwa Impen Akngey-kenh, ayengap arrekantherr katy ilweyenh, awenng kwenel aynteyenh ingwa atherrel, Jonah-arl aylperr-itwel atnert kwenel ayntek-apeny, ingwa atherrel.” Matthew 12:39 aynteyel arrpemarl.
